નવા પશ્ચિમ ઝોનના ચાર વોર્ડમાં છેલ્લા ૮ દિવસથી કચરો ન ઉપાડાતો હોઇ લોકો તોબા પોકારી ઉઠ્યા છે. પરંતુ નવા પશ્ચિમ ઝોનના સત્તાવાળાઓને આ પ્રશ્નની ગંભીરતા હજુ પૂરેપૂરી સમજાઇ નથી. આ ઝોનના ડેપ્યુટી મ્યુનિસિપલ કમિશનર ધર્મેન્દ્ર શાહ સોઇ ઝાટકીને કહે છે આ મારો વિષય નથી. હેલ્થ વિભાગના ડે.કમિશનર અને ઝોનલ હેલ્થ ઓફિસનો આ વિષય છે. તમે એમને જ પૂછો! દરમ્યાન હેલ્થ વિભાગના ડે. મ્યુનિ. કમિશનર સી.આર. ખરસાણ અને નવા પશ્ચિમ ઝોનના હેલ્થ ઓફિસ ડો.તેજસ શાહ ફોન ઉપાડવાની તસ્દી લેતા નથી.